《谢梅庵汪制史免丝分得交字韵》
宋代·汪炎昶

僻郡鲜夷旷，人稠劂坏绕。
艺才谋黍稷，缉欲侍菅茅。
赋重已前代，政宽独乐郊。
茧丝嚣驲骑，杼轴罥蟏蛸。
君子谋斯过，邦人睫始交。
沾恩陋河海，屐坦失丞崤。
事匪壑娄国，慈惟慈故巢。
枌榆叨密荫，棠棣挺新梢。
已喜疽初决，宁容祸有苞。
简书贻远则，永赖脱鞭敲。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。